|  |
| --- |
| **MEMORIA** |

Erref. Zenb.:IP-2025-02

**GAIA:** Udal herriko hainbat kaleren asfaltatzea

**KOKAPENA:** IDIAZABAL.

**ESKATZAILEA:** Idiazabalgo Udala.

**1.- AURREKARIAK:**

Idiazabalgo Udalak urtero herrian zehar asfaltatze lanak egiten ditu, errepideak etengabean berritzeko eta egoki mantentzeko helburuarekin.

Urtero, eremu ezberdinak aztertzen ditu eta kokapena, duen trafikoa eta egoeraren arabera lehentasunak finkatzen ditu.

**2.- KONTRATUAREN XEDEA:**

Memoria hau oinarritzat hartuta gauzatzen den kontratuaren xedea 601.05.153.40 2025 / 227.99.454.00 2025 / 2025.99.151.02 2025 partidatako obrak egitea izango da.

Hiru eremutan izango da esku hartzea: Guardi industriagunean, Landa barreiatua 109 ingurutik (Otezabal baserria) Antti baserriaren artean (Landa barreiatua 79) eta Zepai 12 pareko eremua.

**3.- EGIN BEHARREKO LANAK:**

**1.-GUARDI:**

Gaur-egungo errodadura geruza fresatu eta 5cmko lodierako asfalto geruza bota eta zabaltzea aurre ikusi dugu. Asfalto mota eta akabera ondokoa izango da: AC16 SURF 50/70 S agregakin ofitikoa, 5 cmtan, fabrikazioa, inprimazio-ureztatzea (0,6Kg/m2), hedatu eta trinkotua barne. Errepide bazterreko arekarekin egoki eta dagokion kotan errematatu beharko da eta estolda-tapak egoki altxatu eta errematatu.

Fresatze hondakinak egoki kudeatu beharko dira, (zabortegi baimendura eraman , etab)

Lan hauek kalea egiteko trafiko arrunterako zatika itxita egingo lirateke. Edonola ere, asfaltatu beharreko tartean kokaturik dauden jardueretako ibilgailuen sarrera eta irteerak bermatu beharko dituzte.

Azkenik, bide-marrak, seinaleak, etab. Berriz pintatu beharko dira.

**2.-OTEZABAL BASERRITIK ANTTI BASERRIRA ARTE:**

Dokumentu grafikoan zehazturiko ibilbidean zenbait tarte berritu egin behar dira, zartaturik daudelako eta zuloak dituztelako. Zehazki, denera 300m2 konpondu beharko dira. Horretarako, tarte hauen konponketa aurreikusten dugu. Gutxienez, 5 cm fresatu egin behar dira eta ondoren inprimazio-ureztatzea eta asfaltoa bota, AC16 SURF B50/70 D agregakin ofitikoa, 5 cmtan, inprimazio-ureztatzea, hedatu eta trinkotua barne

**3.-ZEPAI 12 PAREA:**

Argazkitan ikusi daitekeen moduan 25 m2 inguruko konponketa egin beharko da egoera txarrean dagoen errepide zatian. Aurretik, areka berritu eta dagozkion eraispen lanak egingo dira, asfaltatze lanetarako prest uzteko. Asfaltoari dagokionez ondokoa aurreikusten da: lehenengo, inprimazio-ureztatzea, 10 cm-ko tarteko geruzan nahasketa bituminosoa, AC 22 motako kareharrizko agregakina, 50/70 OINARRIA G KAREHARRIA TA (G-20), baita betuna ere, hedatua, trinkotzea eta gainazala berdintzea; ondoren, itsasteko-ureztatzea eta asfaltoa bota, AC16 SURF B50/70 D agregakin ofitikoa, 6 cm-tan, hedatu eta trinkotua barne

**4.- DOKUMENTAZIO GRAFIKOA:**

Atxikitutako plegu teknikoen eranskinean.

**5.- AGLOMERATU ETA AGREGAKINAREN EZAUGARRIAK:**

Esleipendunak Pliego de Prescripciones Técnicas Generales para Obras de Carreteras y Puentes (PG-3) izeneko dokumentuan zehazturikoak bete beharko ditu material eta lan prozesuaren ezaugarriei dagokionez.

Horrekin, Agregakinak harrobietako harri txikitu eta birrinduak izango dira, harrobietako basalto, diabasa edo ofita harkaitzetatik eratorriak errodadura-geruzetan, eta kareharrizkoak gainerakoetan. Izan daitezke, halaber, nahaste bituminoso beroak birziklatzetik eratorriak, nahastearen masa osoaren % 15 baino proportzio txikiagoan bitarteko geruzetan, eta % 25eko proportzioan oinarrizko geruzetan.

Errodadura-geruzetan ezin dira erabili nahaste bituminosoak fresatu edo birrintzetik eratorritako agregakinak.

Asfaltozko aglomeratuari dagokionez, adierazi behar da ezin izango dela 2 ordu baino gehiago igaro fabrikatzen denetik obran jartzen den arte. Hori betetzeko, honako hauek eskatuko dira:

1.- Obren esleipendunari, kontratua sinatu aurretik, materiala adierazitako epean emateko konpromiso idatzia aurkeztea.

2.- Kontratistari, obran jarri aurretik, asfaltoa fabrikatzeko fitxa bidaltzea kontratuaren udal-arduradunari, fabrikatzeko ordua adierazita.

**6.- SEGURTASUNA ETA OSASUNA**

Esleipendunak urriaren 24ko 1627/1997 Errege Dekretua bete behar du; dekretu horretan, eraikuntza lanetan bete beharreko gutxieneko segurtasun eta osasun neurriak ezartzen dira. Horretarako, aldez aurretik, egin beharko du segurtasun eta osasun plana. Dokumentu horrek asfaltatze lanak gauzatzeko behar adina neurri aztertu eta landuko ditu.

Arlo honetako kostuak aurrekontuko gastu orokorren barne daude, alegia, ez dago kostu horientzat bestelako partida berezirik. Lanak egiten diren bitartean trafikoa desbideratzeko eta trafiko aldakorra mantentzeko beharrezkoa den behin-behineko seinaleztapen guztia ere aurrekontuko prezioen barne dago.

Atxikitutako plegu teknikoen eranskinean.

**7. HONDAKINEN KUDEAKETA**

Esleipendunak ekainaren 26ko 112/2012 Dekretua bete behar du. Dekretu horretan, eraikuntza- eta eraispen-hondakinen ekoizpena eta kudeaketa arautzen da.

Arlo honetako kostuak aurrekontuko gastu orokorren barne daude, alegia, ez dago kostu horientzat bestelako partida berezirik.

Atxikitutako plegu teknikoen eranskinean.

**8.- GAUZATZE EPEA**

2 astekoa izango da lanak gauzatzeko epea. Abuztuan zehar egin beharko dira. Kontuan izan behar da euria egiten duenean ezingo dela lanik egin.

**9.- AURREKONTUA**

Atxikitutako plegu teknikoen eranskinean.

**Idiazabalen, 2025eko ekainaren 30ean.**

Arkitektoak:

Eneko copia.jpg Eneko Plazaola Arretxe Iñigo Imaz Murgiondo